Până să își găsească liniștea și fericirea în brațele lui Cristian Chirița, Larisa Iordache a petrecut o perioadă lungă singură. Fosta gimnastă ne-a oferit un interviu exclusiv Playtech Știri și a vorbit despre perioada când nu era într-o relație. Vedeta ne-a dezvăluit ce așteptări avea, de fapt, de la bărbatul ideal!
Prezentă la un eveniment monden din Capitală, Larisa Iordache ne-a vorbit despre nunta cu alesul inimii sale, mai ales că, într-o săptămână, urmează să spună marele „DA!” în fața ofițerului Stării Civile. Mai mult decât atât, fosta gimnastă și-a amintit de perioada în care nu se afla într-o relație și ne-a dezvăluit cum a venit, de fapt, Cristian în viața ei:
„Facem cununia civilă anul acesta în iunie, iar cea religioasă cred că va fi anul viitor, nu știm sigur. Nu știm dacă va fi ceva intim sau ceva public. Eu țin foarte mult la intimitatea mea. Ne bucurăm să facem lucruri de oameni mari.
Este fain! Ne face responsabili, iar mie, cel puțin, îmi place responsabilitatea și am descoperit că și lui Cristian îi place asta. Ne face să ne simțim mult mai puternici și mult mai încrezători în ceea ce putem face cu adevărat.”, a spus Larisa despre nuntă, în exclusivitate pentru Playtech Știri.
Până să îl cunoască pe bărbatul care avea să îi fie soț, Larisa Iordache a petrecut o lungă perioadă singură, în căutarea partenerului perfect. Iată, însă, că acesta și-a făcut apariția în viața fostei gimnaste când ea se aștepta mai puțin. Larisa ne-a dezvăluit ce făcea cât timp era solo:
„În momentul în care am fost singură și mi-am luat timpul acela eu cu mine, mi-am dat seama că omul potrivit pentru mine va veni atunci când trebuie să vină.
Nu trebuie să îl cauți, nu trebuie să fii disperat să îl găsești, chiar dacă uneori simți nevoia de cineva, el va veni atunci când va fi timpul.
Poate când cauți, găsești ceva ce nu este potrivit pentru tine, așa că trebuie să lași să vină lucrurile de la sine.”, a dezvăluit Larisa Iordache pentru Playtech Știri, despre perioada în care nu se afla într-o relație.